เจ้าชายแห่งสหราชอาณาจักร

เจ้าชายแห่งสหราชอาณาจักร (Prince of the United Kingdom of Great Britain and Northern Ireland) เป็นอิสสริยยศที่พระราชทานให้แก่พระราชโอรส และพระราชนัดดา ของพระมหากษัตริย์แห่งสหราชอาณาจักรองค์ปัจจุบัน และในอดีต โดยพระมหากษัตริย์เป็นผู้พระราชทานให้โดยพระบรมราชวินิจฉัย เชื้อพระวงศ์พระองค์ใดที่ได้รับพระราชทานพระอิสริยยศนี้จะต้องออกพระนามตามฐานันดรศักดิ์เป็น ฮิสรอยัลไฮเนส (HRH) 

ในกรณีเสกสมรสแล้ว พระชายาจะได้รับอิสริยยศเป็นเจ้าหญิงแห่งสหราชอาณาจักรไปโดยปริยาย โดยจะออกพระนามตามพระอิสสริยยศที่มีเกียรติสูงที่สุดของพระสวามี ซึ่งคล้ายคลึงกับกรณีของบรรดาศักดิ์อังกฤษ ซึ่งจะขานตามบรรดาศักดิ์ของสวามี อาทิเช่น เจ้าหญิงไมเคิลแห่งเคนต์ พระชายาของเจ้าชายไมเคิลแห่งเคนต์ ซึ่งเป็นพระราชนัดดาในพระเจ้าจอร์จที่ 5

ในกรณีพระชายาเป็นเจ้าหญิงแห่งสหราชอาณาจักรจากสายพระโลหิตที่เสกสมรสกับเจ้าชายแห่งสหราชอาณาจักร ยังถือเป็นเจ้าหญิงพระชายา และออกพระนามเช่นเดียวกัน อาทิเช่น กรณีของเจ้าหญิงอเล็กซานดรา ดัชเชสแห่งไฟฟ์ เมื่อเสกสมรสกับเจ้าชายอาร์เธอร์แห่งคอนน็อต พระภาดาในเจ้าหญิงลูอีส พระราชกุมารี พระมารดาให้ออกพระนามเป็น เจ้าหญิงอาร์เธอร์แห่งคอนน็อต ดัชเชสแห่งไฟฟ์ 

ในกรณีที่เจ้าชายพระองค์นั้นได้รับพระราชทานบรรดาศักดิ์ด้วย พระชายาจะถูกออกพระนามตามบรรดาศักดิ์ของพระสวามีอยู่เสมอ อาทิเช่น กรณีของเจ้าชายวิลเลียม ซึ่งมีพระอิสสริยยศเป็นฮิสรอยัลไฮเนส ดยุกแห่งเคมบริดจ์ พระชายาจึงออกพระนามเป็นดัชเชสแห่งเคมบริดจ์ โดยไม่ออกพระนามเป็นเจ้าชายหรือเจ้าหญิงนำหน้าพระนาม

อิสริยยศ

 พระรัชทายาท ในกรณีที่ได้รับการสถาปนาเป็นเจ้าชายแห่งเวลส์ ออกพระนามว่า ฮิสรอยัลไฮเนส เจ้าชายแห่งเวลส์
 พระราชโอรสของพระมหากษัตริย์ (ยกเว้นเจ้าชายแห่งเวลส์) ที่มีบรรดาศักดิ์ ออกพระนามว่า ฮิสรอยัลไฮเนส เจ้าชาย X ดยุกแห่ง Y (บรรดาศักดิ์ตามอาณาเขตที่ได้รับพระราชทาน) อาทิเช่น ฮิสรอยัลไฮเนส เจ้าชายแอนดรูว์ ดยุกแห่งยอร์ก (HRH The Prince Andrew, Duke of York)
 พระราชโอรสของพระมหากษัตริย์ ที่ไม่มีบรรดาศักดิ์ ออกพระนามว่า ฮิสรอยัลไฮเนส เจ้าชาย X  อาทิเช่น ฮิสรอยัลไฮเนส เจ้าชายจอห์น (HRH The Prince John)
 พระราชนัดดาของพระมหากษัตริย์ของพระราชโอรสที่มีบรรดาศักดิ์ ออกพระนามว่า ฮิสรอยัลไฮเนส เจ้าชาย X ดยุกแห่ง Y (บรรดาศักดิ์สูงที่สุดที่ได้รับพระราชทาน) อาทิเช่น ฮิสรอยัลไฮเนส เจ้าชายวิลเลียม ดยุกแห่งเคมบริดจ์ (HRH Prince William, Duke of Cambridge)
 พระราชนัดดาของพระมหากษัตริย์ของพระราชโอรสที่ไม่มีบรรดาศักดิ์ ออกพระนามว่า ฮิสรอยัลไฮเนส เจ้าชาย X แห่ง Y (บรรดาศักดิ์สูงที่สุดของพระบิดาที่ได้รับพระราชทาน) อาทิเช่น ฮิสรอยัลไฮเนส เจ้าชายไมเคิลแห่งเคนต์ (HRH Prince Michael of Kent)
 พระราชปนัดดาของพระมหากษัตริย์ของพระโอรสพระองค์ใหญ่ในองค์รัชทายาท ออกพระนามว่า ฮิสรอยัลไฮเนส เจ้าชาย X แห่ง Y (บรรดาศักดิ์สูงที่สุดของพระบิดาที่ได้รับพระราชทาน) อาทิเช่น ฮิสรอยัลไฮเนส เจ้าชายจอร์จแห่งเคมบริดจ์ (HRH Prince George of Cambridge)''

รายพระนาม

ยังทรงพระชนม์
 พระนาม วันประสูติ สายราชสกุลหมายเหตุเอ็ดเวิร์ด จอร์จ นิโคลัส พอล แพทริก9 ตุลาคม ค.ศ. 1935พระโอรสในเจ้าชายจอร์จ ดยุกแห่งเคนต์พระราชนัดดาในสมเด็จพระเจ้าจอร์จที่ 5สถาปนาขึ้นเป็นดยุกแห่งเคนต์ เมื่อวันที่ 25 สิงหาคม ค.ศ. 1942ไมเคิล จอร์จ ชาร์ลส์ แฟรงกลิน4 กรกฎาคม ค.ศ. 1942ริชาร์ด อเล็กซานเดอร์ วอลเตอร์ จอร์จ26 สิงหาคม ค.ศ. 1944พระโอรสในเจ้าชายเฮนรี ดยุกแห่งกลอสเตอร์พระราชนัดดาในสมเด็จพระเจ้าจอร์จที่ 5สถาปนาขึ้นเป็นดยุกแห่งกลอสเตอร์ เมื่อวันที่ 10 มิถุนายน ค.ศ. 1974 ต่อจากการสิ้นพระชนม์ของพระบิดาชาร์ลส์ ฟิลิป อาร์เธอร์ จอร์จ(ภายหลัง สมเด็จพระเจ้าชาร์ลส์ที่ 3)14 พฤศจิกายน ค.ศ. 1948พระราชโอรสในสมเด็จพระราชินีนาถเอลิซาเบธที่ 2เจ้าชายชาร์ลส์แห่งเอดินบะระ ตั้งแต่แรกประสูติจนถึงวันที่ 6 กุมภาพันธ์ 1952ดยุกแห่งคอร์นวอลล์ และดยุกแห่งรอธซี เมื่อวันที่ 6 กุมภาพันธ์ 1952 – 8 กันยายน 2022เจ้าชายแห่งเวลส์ เมื่อวันที่ 26 กรกฎาคม 1958 – 8 กันยายน 2022ดยุกแห่งเอดินบะระ เมื่อวันที่ 9 เมษายน 2021 – 8 กันยายน 2022พระมหากษัตริย์แห่งสหราชอาณาจักรและราชอาณาจักรเครือจักรภพตั้งแต่ 8 กันยายน 2022เอ็ดเวิร์ด แอนโทนี ริชาร์ด หลุยส์10 มีนาคม ค.ศ. 1964สถาปนาขึ้นเป็นเอิร์ลแห่งเวสเซ็กซ์ เมื่อวันที่ 19 มิถุนายน ค.ศ. 1999เอิร์ลแห่งฟอร์ฟาร์ เมื่อวันที่ 10 มีนาคม ค.ศ. 2019ดยุกแห่งเอดินบะระ เมื่อวันที่ 10 มีนาคม ค.ศ. 2023วิลเลียม อาร์เธอร์ ฟิลิป หลุยส์21 มิถุนายน ค.ศ. 1982พระราชโอรสในสมเด็จพระเจ้าชาร์ลส์ที่ 3สถาปนาขึ้นเป็นดยุกแห่งเคมบริดจ์ เมื่อวันที่ 29 เมษายน ค.ศ. 2011ดยุกแห่งคอร์นวอลล์ เมื่อวันที่ 8 กันยายน ค.ศ. 2022เจ้าชายแห่งเวลส์ เมื่อวันที่ 9 กันยายน ค.ศ. 2022เฮนรี ชาร์ลส์ อัลเบิร์ต เดวิด15 กันยายน ค.ศ. 1984สถาปนาขึ้นเป็นดยุกแห่งซัสเซกซ์ เมื่อวันที่ 19 พฤษภาคม ค.ศ. 2018เจมส์ อเล็กซานเดอร์ ฟิลิป ธีโอ17 ธันวาคม ค.ศ. 2007พระโอรสในเจ้าชายเอ็ดเวิร์ด ดยุกแห่งเอดินบะระพระราชนัดดาในสมเด็จพระราชินีนาถเอลิซาเบธที่ 2ได้รับตำแหน่งให้เป็นบุตรชายของท่านดยุกตั้งแต่วันที่ 10 มีนาคม ค.ศ. 2023ได้รับตำแหน่งให้เป็นบุตรชายของท่านเอิร์ลตั้งแต่แรกประสูติจนถึงวันที่ 10 มีนาคม ค.ศ. 2023 ตามความประสงค์ของพระบิดาและพระมารดา และพระราชประสงค์ของสมเด็จพระราชินีนาถเอลิซาเบธที่ 2จอร์จ อเล็กซานเดอร์ หลุยส์22 กรกฎาคม ค.ศ. 2013 พระโอรสในเจ้าชายวิลเลียม เจ้าชายแห่งเวลส์ พระราชนัดดาในสมเด็จพระเจ้าชาร์ลส์ที่ 3หลุยส์ อาร์เธอร์ ชาร์ลส์23 เมษายน ค.ศ. 2018อาร์ชี แฮร์ริสัน6 พฤษภาคม ค.ศ. 2019พระโอรสในเจ้าชายแฮร์รี ดยุกแห่งซัสเซกซ์พระราชนัดดาในสมเด็จพระเจ้าชาร์ลส์ที่ 3ได้รับการสถาปนาเป็นเจ้าชายเมื่อวันที่ 8 กันยายน ค.ศ. 2022เดิมใช้ชื่อว่า "เด็กชายอาร์ชี แฮร์ริสัน เมานต์แบ็ตเทน-วินด์เซอร์" ตั้งแต่แรกประสูติจนถึงวันที่ 9 มีนาคม ค.ศ. 2023

หมวดหมู่:ราชวงศ์วินด์เซอร์
หมวดหมู่:ราชสำนักอังกฤษ